CELEX: 62020TN0633
Language: fi
Date: 2020-10-09 00:00:00
Title: Asia T-633/20: Kanne 9.10.2020 – CNMSE ym. v. parlamentti ja neuvosto

11.1.2021   
            
            
               FI
            
            
               Euroopan unionin virallinen lehti
            
            
               C 9/24
            
         
      Kanne 9.10.2020 – CNMSE ym. v. parlamentti ja neuvosto
      (Asia T-633/20)
      (2021/C 9/36)
      Oikeudenkäyntikieli: ranska
      
         Asianosaiset
      
      
         Kantajat: Coordination nationale médicale santé – environnement (CNMSE) (Pariisi, Ranska) ja viisi muuta kantajaa (edustaja: asianajaja G. Tumerelle)
      
         Vastaajat: Euroopan parlamentti ja Euroopan unionin neuvosto
      
         Vaatimukset
      
      Kantajat vaativat unionin yleistä tuomioistuinta
      
                  —
               
               
                  kumoamaan asetuksen N:o 2020/1043.
               
            
         Oikeudelliset perusteet ja pääasialliset perustelut
      
      Kanteensa tueksi kantajat vetoavat kolmeen kanneperusteeseen.
      
                  1.
               
               
                  Ensimmäinen kanneperuste, joka koskee kanteen kohteena olevasta asetuksesta (1) aiheutuvia seurauksia ja riskejä. Kantajat väittävät tässä yhteydessä, että geneettisesti muunnettuihin organismeihin liittyvien riskien kaiken arvioinnin poistaminen ei ollut perusteltua. Kantajat kritisoivat myös yleisön kuulemisen, tiedottamisen ja merkintöjen sekä tieteellisten perustelujen puuttumista.
               
            
                  2.
               
               
                  Toinen kanneperuste, joka koskee kanteen kohteena olevan toimen ulkoiseen lainmukaisuuteen vaikuttavia virheitä. Kantajat väittävät, että menettelyssä ei ole kuultu yleisöä, ei ole noudatettu direktiivin 2001/18 (2) 7 artiklassa säädettyä eriytettyä menettelyä ja siinä on rikottu olennaisia menettelymääräyksiä. Kantajat vetoavat myös riittävän oikeusperustan puuttumiseen ja arviointivirheeseen.
               
            
                  3.
               
               
                  Kolmas kanneperuste, joka koskee kanteen kohteena olevan toimen sisäiseen lainmukaisuuteen vaikuttavia virheitä. Kantajat vetoavat tässä yhteydessä ennaltavarautumisen periaatteen ja unionin oikeuden perustavanlaatuisen luottamuksensuojan periaatteen noudattamatta jättämiseen ja terveyden ja ympäristön suojelua koskevan saavutetun oikeuden kunnioittamatta jättämiseen. Kantajat vetoavat myös toissijaisuusperiaatteen ja suhteellisuusperiaatteen loukkaamiseen ja ilmeiseen arviointivirheeseen.
               
            
         (1)  Kliinisten tutkimusten tekemisestä ihmisille tarkoitetuilla lääkkeillä, jotka sisältävät muuntogeenisiä organismeja tai koostuvat niistä ja jotka on tarkoitettu koronavirustaudin (covid-19) hoitoon tai ehkäisyyn, ja tällaisten lääkkeiden toimittamisesta 15.7.2020 annettu Euroopan parlamentin ja neuvoston asetus (EU) 2020/1043 (EUVL 2020, L 231, s. 12).
      
         (2)  Geneettisesti muunnettujen organismien tarkoituksellisesta levittämisestä ympäristöön ja neuvoston direktiivin 90/220/ETY kumoamisesta 12.3.2001 annettu Euroopan parlamentin ja neuvoston direktiivi 2001/18/EY – Komission julistus (EYVL 2001, L 106, s. 1).